钦定古今图书集成/明伦汇编/氏族典/第271卷 > 王道夫
## 钦定古今图书集成/明伦汇编/氏族典/第271卷 > 王道夫

按《广东通志》：“道夫，番禺人。苦志力学，登进士。咸淳中，
仕连山尉，有保民驱寇功。张镇孙败后，凌震得脱，收
拾散亡数千，倚文天祥诸军为声援。时道夫家居，端
宗召权兵部侍郎兼转运判官。道夫与凌震各将兵，
相为掎捔。景炎二年三月，文天祥复惠州，道夫帅师，
遂复广州。诏褒谕之，拜兵部侍郎、广东转运使。卫王”
即位，改元“祥兴”，加道夫学士，兼兵部尚书。宋亡，道夫
不仕元，愤恨而卒。